అక్కినేని నాగార్జున
నాగార్జున సుప్రసిద్ధ సినీ నటులైన అక్కినేని నాగేశ్వర రావు, అక్కినేని అన్నపూర్ణ దంపతుల రెండవ కుమారుడు. నాగార్జున హైదరాబాద్ పబ్లిక్ స్కూల్‌లో ప్రాథమిక విద్యను, లిటిల్ ప్లవర్ స్కూల్‌లో ఇంటెర్మీడియట్ విద్యను అభ్యసించారు. తరువాత మద్రాస్‌లో మెకానికల్ ఇంజినీరింగ్ చదివారు. ఇతని ప్రథమ వివాహం ఫిబ్రవరి 18, 1984 నాడు లక్ష్మితో జరిగింది. ఈమె ప్రసిద్ధ నటుడు వెంకటేష్కు సోదరి . వీరిరువురు విడాకులు తీసుకున్నారు. తరువాత 1992 జూన్ నెలలో నాగార్జున శివ చిత్రంలో సహనటి అయిన అమలను వివాహమాడారు. ఈమె మాజీ దక్షిణ భారత నటి. నాగార్జునకు ఇద్దరు కుమారులున్నారు. మొదటి కుమారుడు నాగ చైతన్య (పుట్టిన తేదీ నవంబర్ 23, 1986) మొదటి భార్య కొడుకు. అఖిల్ (పుట్టిన తేదీ ఏప్రిల్ 8 1994) రెండవ భార్య కొడుకు.
మంజుల ఘట్టమనేని
ఘట్టమనేని కృష్ణకు, ఇందిరా దేవికి మూడో కుమార్తె ఆమె. ఆమెకు ఇద్దరు సోదరిలు, సోదరులు. ఆమె అన్నయ్య ఘట్టమనేని రమేష్ బాబు సినీ నిర్మాత కాగా, తమ్ముడు ఘట్టమనేని మహేష్ బాబు     ప్రఖ్యా త సినీ నటుడు. మంజుల నిర్మాత, నటుడు అయిన సంజయ్  స్వరూప్ ను వివాహం చేసుకుంది. వారికి ఒక కుమార్తె జాహ్నవి.  మంజుల, ఆమె మరదలు నమ్రతా శిరోద్కర్ మంచి స్నేహితులు అని సినీ జనాలు చెప్పుకుంటారు.